དུག་དང་སྐྱུག་པ་སེལ་ཏོ། ཚོན་མོ་སྟེང་དང་། ཟངས་དང་། ལྕགས་དང་། ར་གན་དང་། གསེར་དང་། དངུལ་དང་།
དེ་རྣམས་ཀྱི་གཡའ་དང་། སྨན་གྱི་སྡེ་ཚན་འདིས་ནི་ནད་གཞི་གསུམ་ལས་གྱུར་པའི་སྐྲན་རྣམ་གསུམ་དང་། སྙིང་
ན་བ་དང་། སྐྱ་རྦབ་ན་བ་དང་། གཅིན་ནད་དང་། སྦྱར་བའི་དུག་སེལ་ཏོ། བྱེའུ་རུག་པ་དང་། ཀ་ས་མརྡ་དང་། པ་
ནིཏྫ་དང་། ཟིན་ཐིག་ལེ་དང་། སྐེ་ཚེ་དང་། ནི་རྒུན་ཐི་དང་། སུར་སེ་དང་། པ་ཛི་དང་། ཀོ་ལ་ཧ་ལ་དང་། སུ་གནྡྷི་
ཀ་དང་། ཛེའུ་ཁྱབ་དང་། ཀ་ལ་མ་ལ་དང་། བི་ཤ་མུ་ཏི་དང་། བྲ་ཙི་བི་ལ་དང་། བྱི་དར་ཀ་དང་། ཀ་ཙ་མ་ཙི་དང་།
མ་རུ་ཀ་དང་། མུ་ཤ་ཀརྞི་ཀ་དང་། ཤྲཱི་པ་རི་དང་། སྨན་གྱི་སྡེ་ཚན་འདིས་ནི་སྲིན་བུའི་ནད་དང་། བད་ཀན་སེལ་ཅིང་།
ལུད་པ་དང་ཡི་ག་འཆུས་པ་དང་། ཆམ་པ་དང་། དབུགས་མི་བདེ་བ་འཇོམས་ཏེ་རྨ་སྦྱོང་བར་བྱེད་དོ། པ་རུ་ཤ་ཀ་
དང་། བལ་པོ་སེའུ་དང་། རྒུན་དང་། ཏི་བལ་དང་། ཀ་ཤིའི་འབྲས་བུ་དང་། ར་ཛ་ན་དང་། སྐྱུ་རུ་ར་དང་། ཀཎྜ་ཀ་
རི་དང་། སྨན་གྱི་སྡེ་ཚན་འདིས་ནི་རླུང་ནད་སེལ་ཅིང་སྙིང་ལ་ཕན་ཏེ། ཡི་ག་འབྱེ་བར་བྱེད་ལ། སྐོམ་པའི་ནད་དང་།
གཅིན་ནད་རྣམས་སེལ་ཏོ། གླ་སྒང་དང་། པ་ཤ་དང་། ཡུང་བ་དང་། སྐྱེར་པ་དང་། པུ་ཙེ་ཤེལ་དང་། བྱ་ནུ་དང་། ཤུ་
དག་དང་། དྲ་བི་ནི་དང་། བོང་ང་དཀར་པོ་དང་། རུ་རྟ་དང་། གོ་བྱི་དང་། འབྲས་བུ་གསུམ་དང་། ཤ་རཾ་གསྠ་དང་།
སྨན་གྱི་སྡེ་ཚན་འདིས་ནི་བད་ཀན་གྱི་ནད་སེལ་ཏེ། སྦྱོང་བ་དང་། ཚོས་པར་བྱེད་པ་དང་། ནུ་ཞོ་འཕེལ་བར་བྱེད་ཅིང་
མངལ་གྱི་ནད་སེལ་ཏོ། ཤ་བ་དང་། དནྡའི་རྩ་བ་དང་། དྲ་བ་ན་ཏི་དང་།